
PËR DISA NDRYSHIME DHE SHTESA NË VENDIMIN NR. 602, DATË 24.8.2011 TË KËSHILLIT TË MINISTRAVE “PËR MIRATIMIN E MËNYRËS SË PËRDORIMIT TË FONDEVE KUNDËRPARTI, TË MBLEDHURA NGA GRANDET JAPONEZE PËR SEKTORIN E BUJQËSISË DHE TË USHQIMIT”, TË NDRYSHUAR

Në mbështetje të nenit 100 të Kushtetutës dhe të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë”, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave

VENDOSI:

Në vendimin nr. 602, datë 24.8.2011 të Këshillit të Ministrave, të ndryshuar, të bëhen këto ndryshime dhe shtesa:
1. Në pikën 1, fjalët “… do të trajtohen si të ardhura jashtë limitit dhe do të përdoren nëpërmjet llogarisë së thesarit …” të zëvendësohen me “… të derdhen në buxhetin e shtetit…”.
2. Pas pikës 1 të shtohet pika 1.1, me këtë përmbajtje:
“1.1 Shuma prej 200 000 000 (dyqind milionë) lekësh të përballohet nga buxheti i vitit 2012, artikulli 606, zëri “Transfertë në buxhetet familjare”, planifikuar për skemën mbështetëse në bujqësi.”.
3. Në pikën 2, fjalët “… këto fonde të përdoren nga AZHBR-ja …” të zëvendësohen me “… këto fonde të përdoren gjatë vitit 2012 nga AZHBR-ja …”.
Ky vendim hyn në fuqi menjëherë dhe botohet në Fletoren Zyrtare.

